ट्रैक और फील्ड

ट्रैक और फील्ड (Track and field) एक खेल है जिसमें दौड़, कूद और फेंकने से सम्बंधित योग्यता वाले खिलाड़ी प्रतिभागी होते हैं। ट्रैक और फील्ड एथलेटिक्स (खेल) का हिस्सा है और आम तौर पर स्टेडियम में आयोजित किया जाता है। दौड़ने के लिए ट्रैक या मैदान के बीच में खेलों का आयोजन किया जाता है। वे सभी एथलेटिक्स खेल जो ट्रैक और फील्ड पर नहीं खेले जाते या आयोजित नहीं किए जाते, स्टेडियम के बाहर खेले जाते हैं। क्रॉस कंट्री दौड़, रोड रनिंग, मैराथन, रेसवॉकिंग आदि स्टेडियम के बाहर आयोजित किए जाते हैं।

दौड़ संबंधी स्पर्धाएँ, जिनमें स्प्रिंट (दौड़), मध्यम और लंबी दूरी की दौड़, रेसवॉकिंग और बाधा दौड़ शामिल हैं, वह एथलीट जीतता है जो इसे सबसे कम समय में पूरा करता है। कूदने और फेंकने की स्पर्धाएं वे लोग जीतते हैं जो सबसे अधिक दूरी या ऊंचाई हासिल करते हैं। कूदने की स्पर्धाओं में सामान्यतः लंबी कूद, ट्रिपल जंप, ऊँची कूद और पोल वॉल्ट आदि शामिल हैं। फेंकने की स्पर्धाओं में शॉटपुट, भाला, डिस्कस और हैमर आदि शामिल हैं। इनके साथ ही कुछ "संयुक्त-स्पर्धाएँ" या "बहु-स्पर्धाएँ" भी होती हैं, जैसे कि पेंटाथलॉन जिसमें पांच स्पर्धाएँ, हेप्टाथलॉन जिसमें सात स्पर्धाएँ, और डेकाथलॉन जिसमें दस स्पर्धाएँ शामिल हैं।

संयुक्त राज्य अमेरिका में, ट्रैक और फील्ड शब्द का आशय पूरी तरह से ट्रैक-आधारित स्पर्धाओं के बजाय अन्य एथलेटिक्स स्पर्धाओं, जैसे क्रॉस कंट्री, मैराथन और रोड रनिंग से संबद्ध हो सकता है।

इतिहास

ट्रैक और फील्ड खेल की जड़ें मानव प्रागितिहास में मौजूद हैं। ट्रैक और फील्ड शैली की प्रतियोगिताएँ सभी खेल प्रतियोगिताओं में सबसे पुरानी हैं, क्योंकि दौड़ना, कूदना और फेंकना मानव शारीरिक अभिव्यक्ति के स्वाभाविक और सार्वभौमिक रूप हैं। किसी खेल उत्सव में आयोजित ट्रैक और फील्ड कार्यक्रमों का पहला दर्ज उदाहरण प्राचीन ओलंपिक खेल हैं। 776 ईसा पूर्व में ओलंपिया, यूनान में हुए पहले खेलों में केवल एक प्रतियोगिता, स्टेडियन (दौड़), में भाग लिया गया था।

स्पर्धाएँ
ट्रैक और फील्ड स्पर्धाओं को तीन व्यापक श्रेणियों में विभाजित किया गया है : ट्रैक, फील्ड और संयुक्त स्पर्धा।

सन्दर्भ

बाहरी कड़ियाँ

वर्ल्ड एथलेटिक्स (आधिकारिक वेबसाइट)
यूएसए ट्रैक एंड फील्ड (आधिकारिक वेबसाइट)

वैयक्तिक खेल
एथलेटिक्स